Xas d tilawin, weḥed-sent, yerna mezziyit, walakin, kra i tenttemazal leḥḥunt deg akal yettusemman d tamurt-nsent, ulac lxuf aṭas ɣef Fadma d taklit-is. Tabeɛ, Fadma, yedher mačči di tidak-nni yettaggaden ula deg uɣerda, imi tesɣer ul-is ɣer unadi n watmaten-is, ya lukan di lqern n ddunit. Lemmer ɣef leḥsab n leɛmer-is, mazal-itt d taqcict, lakin ilmend n tasa-s d wudem n watmaten-is, tufa deg iman-is, xir n tmeṭṭut tameqrant, leɛqel i ss i tebna, yis i tezmer atqabel ayen yebɣun yili, wa lukan d lmut. Ax sen ɛad a timeqlellac-niden menwala ara d temlilent d webrid.